Palenkės Biala

**Palénkės Bialà**  () – miestas rytų Lenkijoje, Liublino vaivadijoje. Miestas-apskritis, Palenkės Bialos apskrities ir Palenkės Bialos valsčiaus centras. Miestas įsikūręs istoriniame Pietinės Palenkės regione, ant Pietinės Palenkės žemumos ir Vakarų Polesės geografinių regionų ribos, kuri eina per Kžnos upę. Miesto centras ir šiaurinė miesto dalis įsikūrusi Pietinės Palenkės žemumos Lukuvo lygumoje, o pietinė dalis Lomazų įdubos geografiniame regione. Miestas yra apie 36 km į vakarus nuo Baltarusijos-Lenkijos valstybinės sienos. Miesto teritorijoje teka Rutkos ir Klukuvos upės.

## Etimologija

Miesto pavadinimas kildinamas iš miesto įkūrėjo LDK etmono *Piotr Janowicz*, pravardės *Biały* („baltas“). Vėliau miestas buvo vadinamas *Biała Radziwiłłowska* („Radvilų Biala“) ir *Biała Książęca* („Kunigaikščių Biala“).

## Istorija

X a. pabaigoje šias žemes užėmė Kijevo Rusia. Žlugus Kijevo Rusios valstybei šios žemės atiteko Haličo-Volynės kunigaikštystei, kuriai žlungnat XIII–XIV a. dėl šių žemių kovojo LDK, Lenkijos karalystė ir kryžiuočiai. XIV a. pabaigoje šias žemes užėmė Lietuvos Didžioji kunigaikštystė ir prijungė prie Trakų vaivadijos, kur 1566 m. buvo įkurta Bresto vaivadija, egzistavusi iki 1795 metų.

Pirmą kartą rašytiniuose šaltiniuose gyvenvietė paminėta 1481 m. Manoma, kad gyvenvietę įkūrė LDK etmonas, Iljiničių šeimos atstovas *Piotr Janowicz*. 1569 m. miesto valdytojais tapo Radvilos, su kurių valdymo pradžia prasidėjo ir miesto plėtra.

1622 m. pastatyta Palenkės Bialos Radvilų pilis, kurios statybas finansavo miesto valdytojas Aleksandras Liudvikas Radvila. 1628 m. įkurta Palenkės Bialos akademija, kuri nuo 1633 m. veikė kaip Krokuvos universiteto filija. Tai buvo antroji aukštoji mokykla LDK žemėse (po Vilniaus universiteto). Šiuo požiūriu Biala buvo svarbus LDK švietimo centras. Ekonominiu požiūriu Biala irgi buvo išskirtinė – per miestą ėjo pagrindiniai keliai, vedę iš vakarų Europos ir Lenkijos į LDK gilumą ir Maskvą.

Miesto augimą sustabdė 1655–1660 m. vykęs švedų tvanas, miestą niokojo kazokų ir Transilvanijos kunigaikščių kariuomenių antpuoliai. Didiko Mykolo Kazimiero Radvilos rūpesčiu 1670 m. gyvenvietė buvo atstatyta, suteiktos Magdeburgo teisės ir Palenkės Bialos miesto herbas. XVIII a. mieste įkurtos Palenkės Bialos Naujosios žydų kapinės.

Nuo 1795 m. iki 1809 m. šios žemės priklausė Austrijos karalystės Vakarų Galicijai. 1795–1803 m. miestas buvo Palenkės Bialos cirkulo centras. 1809–1816 m. priklausė Varšuvos kunigaikštystės Sedlcų departamentui. 1816–1837 m. priklausė Rusijos imperijos Lenkijos Kongreso karalystės Palenkės vaivadijai. 1837–1844 m. priklausė Palenkės gubernijai, kuri 1844 m. prijungta prie Liublino gubernijos.

1867 m. miestas prijungtas prie naujai sukurtos Sedlcių gubernijos, kuris jai priklausė iki 1912 m., buvo Bialos apskrities centras. XIX a. pabaigoje mieste įsikūrė carinės Rusijos garnizonas. 1883 m. galutinai nugriauti Radvilų rūmai. 1912–1915 m. priklausė Chelmo gubernijai. 1915–1919 m. priklausė Oberostui. 1919–1939 m. priklausė II Lenkijos Respublikos Liublino vaivadijai. Tarpukariu Palenkės Bialoje veikė lėktuvų gamykla ‘’Podlaska Wytwórnia Samolotów’’. Iki II pasaulinio karo mieste veikė Palenkės Bialos Senosios žydų kapinės.

1939 m. rugsėjo 13 d. miestą užėmė vokiečių kariuomenė, bet jau rugsėjo 26 d. pagal Molotovo-Ribentropo pakto susitarimą perdavė miestą sovietams, kuriems šis priklausė iki spalio 10 dienos, kai sovietai miestą vėl perdavė vokiečiams. Sovietų trumpos okupacijos metu buvo išvogta visa lėktuvų gamyklos technika, o pati gamykla paversta griuvėsiais. 1939–1945 m. priklausė Trečiojo Reicho Generalgubernijai. 1945–1975 m. priklausė Lenkijos Liaudies Respublikos Liublino vaivadijai. 1957 m. įkurtas Podlasie Biała Podlaska futbolo klubas. 1975–1998 m. priklausė Palenkės Bialos vaivadijai.

## Gyventojai

ImageSize = width:640 height:300
PlotArea = left:50 right:20 top:25 bottom:30
TimeAxis = orientation:vertical
AlignBars = late
Colors =
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.0,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:60000
ScaleMajor = unit:year increment:5000 start:0 gridcolor:linegrey
ScaleMinor = unit:year increment:1000 start:0 gridcolor:linegrey2
PlotData =
  color:cobar width:19 align:left
  bar:1841 from:0 till:3588
  bar:1897 from:0 till:13090
  bar:1921 from:0 till:13000
  bar:1931 from:0 till:10697
  bar:1939 from:0 till:19300
  bar:1946 from:0 till:15007
  bar:1950 from:0 till:13345
  bar:1955 from:0 till:15714
  bar:1960 from:0 till:20148
  bar:1965 from:0 till:22570
  bar:1970 from:0 till:26500
  bar:1975 from:0 till:31765
  bar:1985 from:0 till:47027
  bar:1995 from:0 till:56453
  bar:2001 color:cobar2 from:0 till:59325
  bar:2007 from:0 till:57783
  bar:2010 from:0 till:57958

PlotData=
  textcolor:black fontsize:S
  bar:1841 at: 3588 text: 3.588 shift:(-11,5)
  bar:1897 at: 13090 text: 13.090 shift:(-14,5)
  bar:1921 at: 13000 text: 13.000 shift:(-14,5)
  bar:1931 at: 10697 text: 10.697 shift:(-14,5)
  bar:1939 at: 19300 text: 19.300 shift:(-14,5)
  bar:1946 at: 15007 text: 15.007 shift:(-14,5)
  bar:1950 at: 13345 text: 13.345 shift:(-14,5)
  bar:1955 at: 15714 text: 15.714 shift:(-14,5)
  bar:1960 at: 20148 text: 20.148 shift:(-14,5)
  bar:1965 at: 22570 text: 22.570 shift:(-14,5)
  bar:1970 at: 26500 text: 26.500 shift:(-14,5)
  bar:1975 at: 31765 text: 31.765 shift:(-14,5)
  bar:1985 at: 47027 text: 47.027 shift:(-14,5)
  bar:1995 at: 56453 text: 56.453 shift:(-14,5)
  bar:2001 at: 59325 text: 59.325 shift:(-14,5)
  bar:2007 at: 57783 text: 57.783 shift:(-14,5)
  bar:2010 at: 57958 text: 57.958 shift:(-14,5)


### Tautinė sudėtis

### Žymūs žmonės
* Aleksandras Liudvikas Radvila (1594–1654) – Bresto vaivada, Polocko vaivada;
* Jurgis Ivanovičius Iljiničius – Lietuvos dvaro maršalka;
* Kotryna Sobieskytė (1634–1694) – LDK kanclerienė;
* Ona Kotryna Sanguškaitė (1676–1746) – LDK kanclerienė;
* Jeronimas Florijonas Radvila (1715–1760) – LDK didikas, ATR valstybės ir karinis veikėjas;
* Karolis Stanislovas Radvila II (1734–1790) – Vilniaus vaivada, ATR seimo maršalka;
* Honorat Koźmiński (1829–1916) – lenkų teologas;
* Władysław Holewiński (1834–1919) – teisininkas, profesorius;
* Maksymilian Hartglas – žydų politikas, advokatas;
* Roman Kłosowski – lenkų teatrų ir filmų aktorius;
* Marcin Wójcik – kabareto artistas;
* Ariel Borysiuk – futbolininkas;
* Bogusław Kaczyński – žurnalistas, publicistas, muzikos kritikas;
* Wacław Kowalski – lenkų teatrų ir filmų aktorius;
* Jacek Kaspszyk – dirigentas;
* Paulina Biranowska – tinklininkė.

## Religija
### Katalikai

Mieste įsikūrę Šiaurinis Palenkės Bialos dekanatas ir Pietinis Palenkės Bialos dekanatas, kuriuose yra šios mieste veikiančios katalikų parapijos:

* Palenkės Bialos Gailestingojo Kristaus parapija;
* Palenkės Bialos Švč. M. Marijos Dangun Ėmimo parapija;
* Palenkės Bialos Palaimintojo Honorato Kožminskio parapija;
* Palenkės Bialos Šv. Mergelės Marijos Gimimo parapija;
* Palenkės Bialos Šv. Onos parapija;
* Palenkės Bialos Šv. Arkangelo Mykolo parapija.

#### Bažnyčios
* Palenkės Bialos Šv. Onos bažnyčia pastatyta 1572 metais;
* Palenkės Bialos Šv. Antano bažnyčia pastatyta 1672–1684 metais;
* Palenkės Bialos Šv. Mergelės Marijos Gimimo bažnyčia pastatyta 1747–1759 metais;
* Palenkės Bialos Palaimintojo Honorato Kožminskio bažnyčia pastatyta 1992–1998 metais;
* Palenkės Bialos Gailestingojo Kristaus bažnyčia pastatyta 1984–1996 metais.

### Stačiatikiai

Mieste įsikūręs Palenkės Bialos stačiatikių dekanatas, kuriam priklauso mieste veikianti Palenkės Bialos Šv. Kirilo ir Metodijaus parapija ir jai priklausanti Palenkės Bialos Šv. Kirilo ir Metodijaus cerkvė.

### Judaizmas
* Palenkės Bialos Senoji sinagoga pastatyta 1826 metais;
* Palenkės Bialos sinagoga pastatyta XIX a. pradžioje;
* Palenkės Bialos Pašto gatvės sinagoga pastatyta XIX a. pradžioje;
* Palenkės Bialos Lazienos gatvės sinagoga pastatyta XX a. pradžioje.

## Transportas

Miesto teritorijoje yra dvi geležinkelio stotys: Palenkės Bialos geležinkelio stotis ir Palenkės Bialos Rozžondovos geležinkelio stotis per kurias eina Varšuva-Terespolis geležinkelio linija. Taip pat šalia miesto įsikūręs Palenkės Bialos oro uostas.

Mieste kertasi šie tranzitiniai keliai:

* Krašto kelias  Švieckas – Poznanė – Varšuva – Palenkės Biala – Terespolis
* Vaivadijos kelias Nr.  Palenkės Biala – Konstantinuvas – Sarnakai
* Vaivadijos kelias Nr.  Palenkės Biala – Višnicė – Chelmas – Krasnistavas
* Europos kelias  Korkas – Kardifas – Utrechtas – Berlynas – Varšuva – Palenkės Biala – Minskas – Maskva – Omskas

## Miestai partneriai
*  Baranovičiai, Baltarusija
*  Brestas, Baltarusija
*  Njoras, Prancūzija
*  Smolenskas, Rusija

## Galerija

Biala-Podl-kosciol-Wnieb-NMP-090216.jpg|Švč. M. Marijos Ėmimo į dangų bažnyčia 
Biala-Podlaska-kosciol-pw-Chrystusa-Milosiernego.jpg|Gailestingojo Kristaus bažnyčia
Biala-Podl-08020367.jpg|Palaimintojo Honorato Kožminskio bažnyčia
Cerkiew marka biała2.JPG|Šv. Morkaus karininkų cerkvė
POL Biała Podlaska main square view.jpg|Turgaus aikštė
Biala-Podl-08030817.jpg|Turgaus aikštė
Biala-Podl-08030818.jpg|Turgaus aikštė
Bp deptak ulica brzeska.jpg|Bresto gatvė
Biala-Podlaska-08081633.jpg
Biała Podlaska, Aleja Tysiąclecia (zima).jpg
Biala-Podl-ul-Zamkowa-1.jpg
Biala-Podlaska-voivodeship-road-812-ul-Janowska-11051324.jpg


## Literatūra
* Rafał Zubkowicz, Elena Vetrova, Aleksadnr Pańko, Andriej Abramczuk: Biała Podlaska – Brześć. Niedokryty wschód. Kraków: Amistad Sp. z.o.o – Program PolskaTurystycza.pl, 2008, s. 67-82. ISBN 978-83-7560-023-0.

## Šaltiniai

## Nuorodos
* Oficiali svetainė
* Miesto žydų istorija